અધ્યાપન એ એવો વિશિષ્ટ વ્યવસાય છે જેમાં તમને આદર પણ મળે છે તેમજ દયાના પાત્ર પણ બનાવવામાં આવે છે. ઘણીવાર એવું પણ બને છે કે જ્યારે તમે લોકોને કહો છો કે તમે શિક્ષક છો તો તેઓ તમને આશ્વાસન આપે છે! તેઓ એવું પણ કહેશે કે તેઓ તમારું કાર્ય ક્યારેય ના કરી શક્યા હોત. તેઓ તમને તેમના પોતાના બાળપણના અથવા પોતાના બાળકના શાળા ના અને શિક્ષકોના ખરાબ અનુભવો પણ કહેશે. આવી મૂંઝવણભરી પરિસ્થિતિનો સામનો તમારે આંખો અને મન ખુલ્લુ રાખી કરવો પડશે.